stanford-oval/wikipedia huggingface dataset:
קלמן כ"ץ
עבודתו > פרויקטים בולטים

בינוי ערים
2014 – דרום הקריה (שרונה), תל אביב
2014 – מתחם כנרית, תל אביב
2004 – רמות ג’, באר שבע
2004 – מע”ר בעיר ההיסטורית, טבריה
2004 – מע”ר רמלה
1999 – שדרות רגר, באר שבע
1998 – תוכנית אב אסטרטגית, חדרה
1998 – מע”ר דרום יהוד
1996 – מושבת הראשונים, ראש פינה
1991 – הרובע הדרומי, אופקים
1991 – שכונת אחיסמך, לוד
1990 – שדרות ירושלים, יפו
1989 – מרכז רובע ו’, באר שבע
1988 – מרכז העיר, דימונה
1970 – יישוב קהילתי, נווה אילן
עיצוב עירוני ופיתוח סביבתי
2004 – מדרחוב הירקון, טבריה
1998 – יד לשריון, לטרון – בשיתוף עם אדריכל ירון כ"ץ
1992 – ככר העיר, דימונה – בשיתוף עם אדריכל ירון כ"ץ
1990 – מתחם נגה, יפו
מבני ציבור
1991 – מרכז ספורט, יסוד המעלה
1991 – בי”ס “און” איל”ן – רמת החייל, ת”א
1987 – 1977 – בי”ס תיכון עירוני י”ד – ויצ”ו צרפת, ת”א
1983 – מתנ”ס, מנחמיה
1978 – מרכז תרבות “יד שטרית”, טבריה
1978 – בי”ס לחינוך מיוחד “צבר”, דימונה
1977 – בי”ס פתוח “אלון”, דימונה
1979 – בי”ס שדה, קצרין
1976 – בי”ס שדה, מעגן מיכאל
1970 – בי”ס שדה, הר מירון
1997 – 1987 – 5 גני ילדים ומעונות יום – קרן ת"א
1980 – 1967 – 27 גני ילדים ומעונות יום – קרן החינוך
1977 – 1697 – 13 גני ילדים ומעונות יום – ויצ”ו
1987 – 1674 – 4 פעוטונים – איל"ן ואקי”מ
1974 – מרכז שיקום והכשרה מקצועית (איל”ן), ת"א
מבני אנרגיה ותשתית
2014 – דרך תת-קרקעית בדרום הקריה, ת"א
2011 – מבנה אנרגיה בדרום הקריה, ת"א
1989 – תחנת דלק “פז”, לטרון
1977 – תחנת דלק “פז”, הכפר הירוק
מגורים
2013 – מגדלי און, קריית אונו
1970 – מבנן מגורים ברובע היהודי, ירושלים
בתי מלון
1994 – מלון שלום פלאזה, אילת
דיור מוגן
1995 – בית אבות לאנוסי משהד, הרצליה
1985 – בית הורים ויצ”ו, ת"א
משרדים
2000 – המכון הגיאופיסי, לוד
שימור
1996 – בית הכנסת, ראש פינה
1996 – מלון שוורץ, ראש פינה
1995 – בית וילקומיץ’, ראש פינה
1994 – בית מר, ראש פינה
1986 – אחוזת דוברובין, יסוד המעלה
עבודתו > תערוכות אדריכלות, תחרויות ופרסים

1962 – תחרות פתוחה: מרכז העיר נהריה – פרס שלישי.
1964 – תחרות פתוחה: פארק הירקון, ת”א – פרס שלישי.שדרות רגר, באר שבע תוכנית מפורטת לפיתוח רחובה הראשי של באר שבע.
1980 – תחרות מוזמנים: דרום הקריה – מרכז העסקים הראשי של ת”א – פרס ראשון.
1984 – תחרות מוזמנים: בית הורים ויצ”ו, ת”א – פרס ראשון.
1985 – תערוכת אדריכלות ישראלית בלונדון (יד שטרית – טבריה, נווה אילן).
1986 – תחרות פתוחה: בית הנשיא, ירושלים – קניה.
1986 – תערוכת אדריכלות ישראלית בדנמרק (מגורים ברובע היהודי בעיר העתיקה – ירושלים).
1989 – תחרות פתוחה: מדרחוב ויצמן, קריית ים – פרס שני, בשיתוף עם אדריכל ירון כ"ץ.
1991 – תערוכת אדריכלות ישראלית ברוסיה (מתחם נגה – יפו, הרובע הדרומי – אופקים).
1995 – תחרות מוזמנים: מרכז המשרדים של המכון הגיאופיסי, לוד – פרס ראשון.
1997 – מרחב 97 – הביאנלה הישראלית לאדריכלות (אתר השריון, לטרון), בשיתוף עם אדריכל ירון כ"ץ.
2012 – אות העיצוב העירוני – גני שרונה (דרום הקריה), תל אביב.
קריאה נוספת

1983 – ״בית הורים ויצ”ו, תל אביב – “גגות אדומים” / אסתר זנדברג “העיר”.
1983 – דרום הקריה, תל אביב / אילן שחורי “הארץ” 30.3.83.
1983 – דרום הקריה, תל אביב / אסתר זנדברג “העיר” 4.3.83.
1984 – אחוזת דוברובין, יסוד המעלה – "פרשים קוזקים״ / אסתר זנדברג “העיר”, מס’ 185.
1985 – יד שטרית, טבריה – "הפירמידות של טבריה״ / "דבר” 10.10.85.
1988 – מלון אלתר שוורץ, בית מר, אחוזת דוברובין / בתוך: זאב ענר, “סיפורי בתים”.
1989 – בית אבות לאנוסי משהד, הרצליה / אסתר זנדברג, “העיר” 10.3.89.
1989 – חנוכת תיאטרון נגה והכיכר / חיים הנדוורקר “הארץ” 28.2.89.
1989 – מתחם נגה / איתן פנחסי "מעריב" 24.3.89.
1993 – מגורים ברובע היהודי בירושלים / בתוך: דוד קרויאנקר, “אדריכלות בירושלים – הבניה בעיר העתיקה”.
2004 – רחוב הירקון, טבריה / "בנין ואדריכלות" גיליון מס' 88.
הערות שוליים

↑  פרויקט דרום הקריה, תל אביב
| --- | --- |
בקרת זהויות :  ULAN: 500101431  VIAF: 96433131   WorldCat (עם VIAF): 96433131 
דרום הקריה (שרונה), תל אביב תוכנית מפורטת למרכז העסקים הראשי של תל אביב, אשר נבחרה בתחרות אדריכלית והותאמה למציאות העירונית המתפתחת. התוכנית כוללת אזור מבונה של שימושים מעורבים, התוחם פארק עירוני שבו מבנים לשימור.
מתחם נוגה, יפו פיתוח הקצה הצפוני של שדרות ירושלים ביפו, כחלק מתוכנית כוללת לשדרות. הפרויקט יוצר, יש מאין, ככר עירונית ומדרחוב מקורה המעוצבים לפרטי פרטים ברוח יפואית.
מגורים ברובע היהודי בעיר העתיקה בירושלים המבנה הבנוי מעל ה”קרדו”, משלב שימור ובנייה חדשה וזכה להערכה רבה בתערוכות אדריכלות ישראלית בחו”ל. סגנון הבנייה הא-סימטרי העושה שימוש ביחידות קטנות מדורגות, משחזר את האופי הציורי והלא מתוכנן של הרובע היהודי.
יד שטרית, טבריה מרכז התרבות העירוני של טבריה הכולל אולם תיאטרון בן 850 מקומות ישיבה, ספריה, חדרי חוגים ופונקציות נלוות.
הפרויקט בנוי משתי פירמידות קטומות הצופות לכנרת. מתוכננת פירמידה שלישית שתשמש מוזיאון עירוני.
בית אבות לאנוסי משהד, הרצליה דיור מוגן לבני קהילת יוצאי משהד שבאירן. המבנה כולל כ-90 יחידות דיור, מחלקה סיעודית, אולם אירועים ובית כנסת.
אחוזת דוברובין, יסוד המעלה אחוזת איכרים שהוקמה בשנת 1909 ושוחזרה לפרטיה. האחוזה המשתרעת על כ-7.5 דונם כוללת מבנה מגורים ומבני משק, הבנויים סביב חצר מרכזית. שחזור האתר זכה בפרס הוקרה של המועצה לשימור אתרים.
פקק געשי

פקק געשי
פקק געשי או צוואר געשי הוא מחדר פלוטוני הנוצר מהתגבשות מאגמה שנותרה בתוך צינור ההזנה של הר געש בתום התפרצות געשית. פקקים געשיים הם גופי חדירה בלתי-תואמים מאחר שהם חודרים בניצב לשכבות סלעי הסביבה.
פקקים געשיים נקראים כך מאחר שהם "פוקקים" את לוע הר הגעש.
היווצרות

המאגמה – סלע מותך – נאגרת בתא מאגמה ונתונה ללחץ רב. אחת הדרכים לשחרור הלחץ הוא הובלתה אל מחוץ לתא דרך צינור הזנה באמצעות התפרצות געשית. כאשר פוחת הלחץ, נותרת בצינור מאגמה – וזו נקרשת בתוכו. המאגמה – שהתגבשה לסלע פלוטוני – יוצרת פקק געשי המקבל את צורתו החרוטית או הגלילית של צינור ההזנה.
מסביב לצינור ההזנה נוצר הר געש, המורכב מטפרה – כלל החומר הנפלט מהר הגעש בעת התפרצות ונופל אחר כך לקרקע. כאשר צומח הר הגעש – מתארך גם צינור ההזנה המסתיים בלוע בפסגת הר הגעש.
היווצרות > בין התפרצויות

פקק געשי עשוי ליצור סתימה בצינור ההזנה ולהגיב ללחצים המשתנים בתא המאגמה, ובין התפרצויות הוא עשוי להתרומם כתוצאה מעליית לחץ. כאשר שב הלחץ ומתגבר מתחתיו בעת התחדשות הפעילות הגעשית – הימצאות הפקק עלולה להגביר את הלחץ ולגרום להתפרצות מתפוצצת.
לאורך הזמן, סלעי הר הגעש הרכים יחסית (כגון סקוריה או טוף) – כמו גם סלעים מסוגים שונים המרכיבים את הקרום בסביבתו – מוסרים בתהליכי סחיפה. סלעי הפקק הגעשי – סלעים פלוטונים שלרוב עמידים יותר בפני הסחיפה – נחשפים כחלקו העליון של צינור ההזנה.
היווצרות > מחט געשית

פקקים געשיים קטנים, צרים וגבוהים נקראים לעיתים "מחט געשית" (volcanic needle),‏ וגם "עוקץ לבה" (lava spine) או "פקק כיפה" (plug dome).‏
מחט כזו נוצרה בלועו של הר פלה באי מרטיניק לאחר התפרצותו ההרסנית ב-1902. המחט – שרוחבה 100–150 מטרים וגובהה כ-300 מטרים – שרדה זמן קצר בלבד, והתמוטטה בשנת 1903.
מחט נוספת – בגובה של 15 מטרים – התרוממה לאחר התפרצותו העזה של הר סנט הלנס ב-1980, מתוך כיפה געשית.
באי מאווי מצויה "מחט יאו" (Iao), המתרוממת לגובה של 370 מטרים.
מאפיינים > הרכב

הרכבם של הפקקים הגעשיים זהה להרכב המאגמה הנפלטת מהר הגעש: בזלתי, אנדזיטי או גרניטי. הרכבים אלה יוצרים סלעים קשים ועמידים לסחיפה, ולכן הם נותרים בצורתם המקורית זמן רב.
מאפיינים > צוק וזנב

צוק וזנב
סחיפה קרחונית עשויה לחשוף רק את צדו של הפקק הבא במגע עם הקרחון. תהליך זה יוצר מבנה אופייני של "צוק וזנב" (crag and tail), בו נגלית דופן אחת של הפקק ואילו האחרות נותרות מכוסות בסלעים.
הקרחון עשוי לסחוף עמו סלעים רכים ולהשמיטם בדרכו, תוך שהוא יוצר דרמלין – מבנה מאורך דמוי לווייתן או טיפה: עבה בצד הצוק ודק בצד הזנב.
דוגמה למבנה כזה היא הפקק הגעשי "צוק הטירה" (Castle rock) בסקוטלנד עליו בנויה טירת אדינבורו. הפקק סמוך לארתורס סיט – פקק געשי נוסף, ושניהם נוצרו בקרבון מיסיסיפי לפני כ-340 מ"ש. הפקק נחשף מסחיפה קרחונית בצדו הצפון-מערבי, ואילו בכיוון מזרח נמשך מפסגתו שיפוע מתון.
תפוצה

פקקים געשיים נפוצים בהרי געש שהפעילות בהם הסתיימה או מצויה בהפוגה.
תפוצה > סקוטלנד

בדומה לטירת אדינבורו, גם טירת דמברטון (Dumbarton) בנויה על פקק געשי – צוק דמברטון המתנשא לגובה של 73 מטרים מעל פני הים.
בסקוטלנד קיימים פקקים געשיים רבים. אחד מהם הוא נורת בריק לאו (North Berwick Law) (Law בסקוטית: גבעה חריגה), שנוצר במהלך הקרבון ומורכב מטרכיט פונוליטי במבנה "צוק וזנב". פקקים געשיים נוספים הם דמגוין (Dumgoyne) סמוך לגלאזגו ושני האיים: אלסה קרייג (Ailsa Craig, מבוטא: ale-sa) ובאס רוק (Bass Rock).
שני פקקים געשיים נושאים אותו שם, "אן סגור" (An Sgurr). אחד מהם, המצוי באי אג, הוא פקק בן 58 מיליון שנים המורכב מאבן זפת (Pitchstone) – סוג של זכוכית געשית. השני מצוי במערב סקוטלנד, סמוך ללוך קארון (Loch Carron).
באי סקאי מצוי פקק געשי נוסף – "סטור" (The Storr). אחד התוואים הבולטים בו הוא "הזקן מסטור" (The old man of Sotrr) – צוק מחודד, מעין צריחון סלעי.
תפוצה > ארצות הברית

הפקק הגעשי הידוע ביותר בארצות הברית הוא מגדל השטן בוויומינג, שהתפרסם בעולם לאחר ששימש אתר להסרטת מפגשים מהסוג השלישי. המחדר נוצר בתחילת הפלאוקן, לפני כ-65 מיליון שנים ומורכב מסלעי פונוליט-פורפירי.
לחופי קליפורניה מצויות תשע האחיות (Nine Sisters) – מקבץ של תשעה פקקים געשיים שנוצרו במיוקן.
בשדה הגעשי נאוואחו מצויים שני פקקים געשיים בולטים שמוצאם באוליגוקן: שיפרוק (Shiprock) בניו מקסיקו – הנקרא בשפת הנאוואחו "סלע מכונף", ואגתלה (Agathla) באריזונה.
פקקים געשיים נוספים הם סנייק היל (Snake Hill) בניו ג'רזי – שנוצר במלם לפני 150 מיליון שנה, וליזרד הד (מאנגלית: Lizard Head – ראש לטאה) בקולורדו.
תפוצה > ברזיל

שנים מאתרי התיירות המפורסמים ביותר בעיר ריו דה ז'ניירו בברזיל הם הר קורקובדו (Corcovado), עליו ממוקם פסל ענק של ישו והר הסוכר (Pão de Açúcar) שעליו צולם חלק מהסרט "מונרייקר" (1979) מסדרת סרטי ג'יימס בונד. שני ההרים האלו הם פקקים געשיים ומורכבים מסלע גרניט.
תפוצה > אוסטרליה

בצפון ניו סאות' ויילס מצוי הר ורנינג (Mount Warning), פקק געשי הניצב במרכז הקלדרה של הר הגעש טוויד (Tweed) – חרוט מגן מיוקני שקוטרו המקורי כ-100 ק"מ.
במערב החוף הצפוני של טסמניה מצוי The Nut – פקק געשי שמתיו פלינדרס, שמיפה את קו החוף של אוסטרליה, קרא לו "ראש מעוגל" (Circular Head).
תפוצה > אפריקה

במורדות הצפון-מזרחיים של הר קניה קיימים כמה פקקים געשיים. אלה נוצרו כאשר הר הגעש היה פעיל במהלך הפליוקן והפליסטוקן, אף שהגעשיות העיקרית התמקמה בצינור ההזנה העיקרי של ההר.
בהרי מנדרה בצפון קמרון מצוי מקבץ מרשים של כמה פקקים געשיים סמוכים, ההופכים אזור זה לאתר תיירות מבוקש.
תפוצה > פקקים געשיים נוספים

"פסגת אנה פריירה" (Pico de Ana Ferreira) בדרום-מערב האי פורטו סנטו בארכיפלג מדיירה מציגה עמודי בזלת מרשימים. פסגה זו – הנקודה הגבוהה ביותר במערב האי המתנשאת לגובה של 283 מטרים – היא קצהו העליון של פקק געשי.
הפיטונס בדרום-מערב סנט לוסיה הם שני שרידים להרי געש תלולים, המהווים חלק משולי קלדרה שהתמוטטה באוליגוקן לפני כ-300,000 שנים. בצדה השני של הקלדרה, בצפון האי סנט וינסנט הסמוך, מצוי הר הגעש (סנט וינסנט).
סמוך לקצהו הצפון-מזרחי של סטרומבולי מצוי פקק געשי – סטרומבוליקיו (Strombolicchio). הפקק מהווה שריד להר הגעש המקורי, שמתחילת הפליסטוקן, לפני כ-200,000 שנים, הסיט את פעילותו לדרום-מערב והחל לבנות את סטרומבולי. על פסגתו של סטרומבוליקיו נבנה מגדלור.
סמוך לחוף הצפון-מזרחי של איסלנד מצוי הפקק הגעשי בורגרווירקי (Borgarvirki).
בסרי לנקה – הפקק הגעשי סיגירייה (Sigiriya).
בצ'כיה – טירת טרוסקי (Trosky) הבנויה על שני פקקים געשיים סמוכים.
פירמידת בול (Ball's Pyramid) – המצויה באוקיינוס השקט דרומית-מזרחית לאי הלורד האו – היא פקק געשי בתוך קלדרה, שריד לחרוט מגן.
טאונג קלט (Taung Kalat) הוא פקק געשי הבולט במורדותיו הדרום-מערביים של הר פופה (Popa) במיאנמר. על פסגתו נבנה מנזר בודהיסטי.
הר פי (Fee) במערב קולומביה הבריטית כולל כמה מחטים געשיות המתנשאות עד לגובה של 159 מטרים מעל הרכס.
הר מיגר בקולומביה הבריטית הוא מתחם געשי שהחל להיווצר בפליוקן ובו כמה פקקים געשיים.
תפוצה > ישראל

במקומות שונים בישראל נחשפו פקקים געשיים. אחד מהם מצוי בנחל תבור בגליל התחתון. במהלך המיוקן התרחשה באזור געשיות, הניכרת גם בקניוני הבזלת בשפכם של נחל תבור ונחל חרוד אל נהר הירדן.
כמו כן, ייתכן ושתי פסגותיו של הר הגעש קרני חיטין – הידועות כ"קרניים" – הן פקקים געשיים שנחשפו באמצעות סחיפה.
גלריה

שיפרוק
אגתלה
פיטונס
צוק מורו, אחד מ"תשע האחיות"
ליזרד הד
באס רוק
נורת בריק לאו
דמגוין
הר ורנינג
סיגירייה
טירת טרוסקי
פירמידת בול
מחט יאו
טאונג קלט
פקק געשי בהרי מנדרה
סטרומבוליצ'יו והמגדלור
איור משנת 1800 של טירת דמברטון
"אן סגור" באי אג
"הזקן מסטור"
פסגות הר פי
ראו גם

גאולוגיה - מונחים
מאגמה
מחדר פלוטוני
צינור הזנה
לקריאה נוספת

שלמה שובאל, צפונות כדור הארץ, האוניברסיטה הפתוחה, 2006, מסת"ב 965-06-0872-9
הערות שוליים

↑  http://www.libraryindex.com/pages/12186/volcanic-plug.html
↑  "מחט געשית"
↑  "עוקץ לבה" ו"פקק כיפה"
↑  http://gsc.nrcan.gc.ca/volcanoes/erupt_e.php
↑  שינויים במרחב ובזמן בגעשיות בצפון ישראל
↑  שלמה שובאל, צפונות כדור הארץ, עמ' 293
"מחט פלה"
אלסה קרייג
מגדל השטן
פקקים געשיים בהר קניה, איור של ג'ון גרגורי
פסגת אנה פריירה
קרני חיטין
קית' קרלוק

| --- | --- |

 לידה:  29 בנובמבר 1971 (בן 52) Clinton, ארצות הברית 
 מוקד פעילות:  ארצות הברית 
 תקופת הפעילות:  מ-שנות ה-90
 סוגה:  רוק, בלוז-רוק, ג'אז, ג'אז-פיוז'ן
 שפה מועדפת:  אנגלית 
 כלי נגינה:  מערכת תופים 
 www.keithcarlock.com
 
קית' קרלוק (באנגלית: Keith Carlock; נולד ב-29 בנובמבר 1971) הוא מתופף ג'אז אמריקאי, שניגן עם טוטו, וויין קרנץ, סטילי דן, ג'יימס טיילור, דונלד פגן, וולטר בקר, טל וילקנפלד, ג'ון מאייר, סטינג וכריס בוטי.
הוא חבר בהיכל התהילה של מוזיקאי מיסיסיפי.
ביוגרפיה

קרלוק נולד בקלינטון, מיסיסיפי, ולמד באוניברסיטת צפון טקסס.
באוקטובר 2009 הוא הוציא סרט הדרכה על גבי DVD בשם: "The Big Picture: Phrasing, Improvisation, Style, and Technique" (בתרגום חופשי: "התמונה הגדולה: ביטויים, אימפרוביזציה, סגנון וטכניקה).
קרלוק נפגש והחל לנגן עם סטילי דן בסוף שנות התשעים, והופיע באלבומם Two Against Nature שיצא בשנת 2000 וEverything Must Go שיצא בשנת 2003. קרלוק ניגן בטור הופעות איתם מאז 2003 והמשיך לעשות זאת למרות מותו של וולטר בקר (שהייה מייסד הלקה) בשנת 2017. בינואר 2014 הצטרף קרלוק ללהקת טוטו כאשר הוא מחליף את המתופף הוותיק סיימון פיליפס. הוא ניגן בכל רצועות האלבום "Toto XIV" ווניגן בטור ההופעות שלהם באפריל – מאי 2014.
קרלוק משתמש בסט תופים של חברת Gretsch, עורות של חברת Evans, מצלות של חברת Zildjian, ומקלות תופים של Vic Firth.
הערות שוליים

↑  "Mississippi Musicians Hall of Fame". נבדק ב-4 ביולי 2017. {{cite web}}:  (עזרה)
1 2  "Keith Carlock". Drummerworld. נבדק ב-2 ביוני 2016. {{cite web}}:  (עזרה)
↑  Bergamini, Joe. "Keith Carlock: Behind The Scenes". Drum Magazine. נבדק ב-2 ביוני 2016. {{cite web}}:  (עזרה)
↑  "Walter Becker, Steely Dan Co-Founder, Found Dead at 67". RollingStone.com. 3 בספטמבר 2017. נבדק ב-12 בנובמבר 2017. {{cite web}}:  (עזרה); Check |archiveurl= value (עזרה)
↑  "Steely Dan 2015 touring band". SteelyDan.com. 5 במאי 2015. אורכב מ-המקור ב-2018-03-13. נבדק ב-12 בנובמבר 2017. {{cite web}}:  (עזרה)
↑  "Toto Ramps Up for Busy 2014 with Planned Studio Album, Upcoming DVD/CD Release, Japanese Tour". TotoOfficial.com. 23 בינואר 2014. אורכב מ-המקור ב-7 באפריל 2014. נבדק ב-9 בינואר 2015. {{cite web}}:  (עזרה)
| --- | --- |
בקרת זהויות :  BIBSYS: 4105586  BnF: cb17880155q (data)  GND: 1027335357  ISNI: 0000 0000 5211 0149  LCCN: no2003020729  MusicBrainz: 318c5217-5b77-46aa-8662-b7f2aa8f7774  RERO: 02-A009663060  VIAF: 2149925   WorldCat (עם VIAF): 2149925
קורס מ"כים

סיכת מפקד כיתה
סיכת מ"כ מוזהבת
סימני כתף (כתפות) של החיילים בקורס מ"כים
קורס מפקדי כיתות (מ"כים) הוא קורס פיקודי צה"לי, המועבר במסגרת זרוע היבשה. ייעודו של הקורס הוא הכשרת מפקד הכיתה לפיקוד על כיתת חי"ר במהלך אימוני הטירונות ובפעילות המבצעית ביחידות הלוחמות, באמצעות פיתוח יכולותיו הפיקודיות. בקורס מוכשרים מפקדי כיתות המגיעים מכלל יחידות חיל הרגלים בצה"ל, מן היחידות המובחרות ומגדודי הסיור.
היסטוריה

קורסי המ"כים הראשונים נערכו במסגרת ארגון ההגנה והתקיימו בג'וערה ובכפר הנוער ע"ש מאיר שפיה. במהלך שנות ה-30 ושנות ה-40 פעל במקום בית הספר למפקדים של ההגנה ובו הוכשרו למעלה מ-1,000 קצינים, שהיו לימים מבכירי המפקדים בפלמ"ח ובצה"ל והיוו את שלד הפיקוד בראשית דרכו, במלחמת העצמאות. בין הלוחמים שעברו שם קורס מ"כים היו משה דיין, יצחק רבין ורחבעם זאבי, וכן שבעה מבין עשרת הרמטכ"לים הראשונים של צה"ל. לאחר הקמת צה"ל הפך קורס מפקדי הכיתות בחיל הרגלים לקורס פנים חטיבתי, באופן שבו לכל חטיבת חיל רגלים בצבא הייתה מסגרת להכשרת מפקדי כיתות. בנח"ל שימש גדוד 906 (שועלי הנגב) כמסגרת קורס מפקדי הכיתות, ואילו גדוד 17 (אריות הגולן) שימש כמסגרת קורס מפקדי הכיתות של חטיבת גולני. עם הקמת חטיבת הצנחנים עשו אנשיה בתחילה את קורס המ"כים עם הנח"ל, אולם עד מהרה הוקמה בעבורם מסגרת נפרדת – גדוד 450 (האריה המעופף).
בשנת 1974, כחלק מלקחי מלחמת יום הכיפורים, הוקמה חטיבת ביסלמ"ח, בית הספר למ"כים, תחת פיקודו של אל"ם יעקב חסדאי, כדי לאגד את גדודי הכשרת מפקדי הכיתות, אשר השתייכו לכל אחת מחטיבות החי"ר הקיימות, תחת מסגרת תורתית ופיקודית אחודה. החטיבה כוללת 3 גדודים סדירים המשמשים גם כמסגרות המכשירות מפקדי כיתות בחיל הרגלים - גדוד 906 (שועלי הנגב) שהועבר מהנח"ל, גדוד 450 (האריה המעופף) שהועבר מחטיבת הצנחנים וגדוד 17 (אריות הגולן) שהועבר מחטיבת גולני. בית הספר היווה, במקביל להיותו גוף המכשיר את מפקדי הכיתות, גם חטיבת חי"ר ונקרא גם חטיבה 772. עם הקמת בית הספר היה נהוג כי חניכי הקורס היו משויכים לגדודים בהתאם לחטיבות מהן הגיעו במקור, וכך הצנחנים ביצעו את הכשרת מפקדי הכיתות בגדוד 450, לוחמי גולני בגדוד 17 ואילו הנח"לאים בגדוד 906. עם הקמתן של חטיבות הנח"ל וגבעתי שונה הדבר והונהג קורס מעורב אשר אותו עוברים כלל החניכים.
תחילה היה בית-הספר ממוקם בהר שגור באזור כרמיאל. באוקטובר 1992 הועברו תחת כפיפותו גם הכשרות אשר התבצעו עד יישום הסכמי אוסלו בבה"ד 3 (בית הספר לחי"ר), אשר שכן בחווארה. בית-הספר קיבל אז את השם בית-הספר למ"כים ומקצועות החי"ר – ביסל"ח (מאוחר יותר – ביסלמ"ח). בנוסף קיים בחטיבה גדוד סיור במילואים.
היסטוריה > קרבות ומבצעים

קורס מפקדי כיתות חיל הרגלים בצה"ל הוא קורס מכשיר מחד, ויחידה לוחמת מאידך. לאורך השנים לקחו חניכי הקורס חלק ברבים מן הקרבות והמבצעים אשר ביצע צה"ל בחזיתות השונות:
במבצע קדש לחמו לוחמי גדוד 906 של הנח"ל בקרב המתלה.
במלחמת ששת הימים השתתף הגדוד כחלק מחטיבה 99 בקרב אום-כתף.
בשנת 1972, השתתף גדוד 450 של חטיבת הצנחנים, בפיקודו של דורון רובין, במבצע ברדס 54–55.
במלחמת ששת הימים השתתף בית הספר למ"כים של "גולני" (שטרם נקרא אז "גדוד 17") בפיקוד סא"ל משה יוסף בכיבוש שכם וטיהורה מצלפים, ואחר כך כבש את מוצב ראוויה ברמת הגולן, מעל קיבוץ גונן.
במלחמת יום הכיפורים השתתף גדוד 17 של גולני בניסיון הישראלי הראשון לכיבוש החרמון ובניסיון השני שצלח. הגדוד איבד בקרבות, בין היתר, את מפקדו, סא"ל דובי דרור.
במבצע ליטני החטיבה, בפיקוד יצחק מרדכי, כבשה את הכפר מארון א-ראס ואת העיירה בינת ג'בייל ולוחמיה הרגו כחמישים מחבלים.
במלחמת לבנון הראשונה לחמה החטיבה, בפיקוד עמוס קוצר, תחת עוצבת הגליל בפיקוד יצחק מרדכי. במהלך הקרבות נהרג בצור מפקד גדוד 450 סא"ל אורי גייגר ובמקומו נתמנה למפקד יצחק איתן.
במהלך האינתיפאדה השנייה השתתפו לוחמים מבית הספר למפקדי כיתות במבצע "חומת מגן", וכן בסריקת ציר פילדלפי אחרי שרידי הגופות של חיילי צוות המנהרות שנספו באסון הנגמ"שים ב-12 במאי 2004.
חיילי החטיבה השתתפו במשימת ההתנתקות, והיו הראשונים שהוצבו בקו הגבול החדש בין ישראל לרצועת עזה.
חיילי החטיבה השתתפו במבצע "שובו אחים" ולאחריו, במבצע "צוק איתן", שבמהלכו אף נהרגו חמישה מחניכי הקורס.
מבנה הקורס בעשור השני של המאה ה-21

הקורס ברובו נמשך כ-13 שבועות ונערך בביסלמ"ח שהוא מרכז ההכשרות הראשי. החיילים המגיעים מחטיבות החי"ר והיחידות המובחרות מתחלקים לפלוגות בגדודי חטיבת ביסלמ"ח. בגדודי החטיבה עוברים החניכים קורס אינטנסיבי של פיקוד על כיתת חיילים, בדרך כלל 12-8 חיילים. בקורס מועברים תכנים תאורטיים ומעשיים ובעיקר עיוניים, אך לקראת הסוף, נערכים מבחני מפקד הכיתה. המסיימים מקבלים דרגת סמל ובנוסף גם את סיכת המ"כ (בפועל היא לא נענדת) ולאחר מכן משובצים לבא"ח שם יפקדו על כיתה ממחזור טירונים חדש או חוזרים לגדודים שלהם ושם הם מפקדים על כיתת לוחמים בסדיר. חלק מהלוחמים שמסיימים את הקורס נשארים להדריך מחזור חדש של הקורס ונקראים בשפה הצבאית "מודרכים". חלק קטן ממסיימי הקורס מועברים למז"י ומשם הם מועברים להיות מש"קי חי"ר בתחומים השונים.
התכנים המועברים שונים במעט מקורס לקורס, אך עיקר החומר המועבר לחניכים דומה; שיעורים בניתוח קרקע ואויב, מנהיגות צבאית, היסטוריה צבאית, מורשת קרב, פיקוד ושליטה, הבנה של פקודה צבאית וכתיבתה. במקביל מועברים שיעורי קרב מגע וכושר גופני, טופוגרפיה וניווט, טכניקות הדרכה והעברת שיעורים, טכניקות חניכה והדרכת קליעה, לוחמה בשטח בנוי, לוחמה בשטח סבוך, לחימת חיל רגלים ממוכן וכיבוש יעד מבוצר. תכנים אלו מועברים באופן זהה וממושך יותר בחיל הרגלים וחיל ההנדסה הקרבית.
קורס מ"כים במגל

מערך מגל אחראי על קיום הטירונות הכלל צה"לית בבסיסי הטירונים השונים. מועמדים לשירות ביטחון (מלש"בים) המתגייסים מראש לשורות המערך, עושים זאת על מנת להיות מפקד על כיתת טירונים במערך ועוברים קורס מ"כים. חיילים אלה עוברים קורס מ"כים בבה"ד 12 במשך כחצי שנה. בתקופה זו הם עוברים מסלול טירונות 03 המשולב בקורס. הקורס מחולק לשני שלבים: הכשרה בסיסית (בסופו מוכשרים החניכים בתור "רובאי 03") והכשרה מתקדמת (בה מועברים תכנים הקשורים למנהיגות, עמידה מול קהל וסימולציות של פיקוד על קבוצת טירונים).
בסיום הקורס, החניכים משובצים בבסיסי הטירונות השונים של מגל: בט"ר ניצנים, מחנה 80 ובסיסים בחילות העורפיים השונים של החילות חימוש, לוגיסטיקה ותקשוב, בהם מתבצעת מה שנקרא "טירונות בסמכות". בבסיסים אלה, הם משרתים כמפקדי כיתת טירונים המכשירים את הטירונים לרמת רובאות 02. אז, עומדים בפני המ"כים שני מסלולי קידום:
"מסלול החוגרים", במסגרתו המ"כ מפקד על כיתת טירונים עד התקדמותו לתפקיד סמל המחלקה, ולאחר מכן לתפקיד רב-סמל פלוגתי.
"מסלול הקצונה", בו ניתן להתקדם לתפקידי מ"מ טירונים, סמ"פ ומ"פ.
הערות שוליים

↑  עמירם אזוב, "משמר העמק לא תיפול!: נקודת מפנה בתש"ח", אור יהודה: דביר, 2013, עמודים 43-44.
↑  ג'וערה באתר חיל החינוך.
↑  יוסף ארגמן, זה היה סודי ביותר, משרד הביטחון, אפריל 1998, עמוד 354.
↑  הכוחות שלקחו חלק במבצע ליטני, ב אתר חטיבת הצנחנים
↑  יצחק מרדכי, אוגדת הגליל במלחמת של"ג, מערכות, גיליון 413, יולי 2007
↑  אביחי בקר, מי זה בכלל יצחק איתן?, הארץ, 17 בנובמבר 2000.
↑  במרץ 2018 חזר קורס מכים להיות הומוגני, כל פלוגה משתייכת לחטיבה אחרת
↑  יוחאי עופר, חשד: רימו בניווטים באמצעות ווטסאפ, באתר nrg‏, 13 בפברואר 2014.
קוקורה

| --- | --- |
סמל קוקורהסמל קוקורה

 מדינה:  יפן יפן
 תאריך ייסוד:  1 באפריל 1900 
 שטח:  208.72 קמ"ר
 תאריך נטישה:  10 בפברואר 1963 
 קואורדינטות:  33°53′00″N 130°52′31″E﻿ / ﻿33.883416666667°N 130.87519444444°E﻿ / 33.883416666667; 130.87519444444 
 אזור זמן:  UTC +9
 he
 
טירת קוקורה (אנ') במרכז קוקורה
קוקורה (ביפנית: 小倉市) היא עיירה עתיקה השוכנת במרכז קיטאקיושו, יפן, המגינה על מצר קנמון בין הונשו לקיושו. מעבורות מחברות את קוקורה עם מצויאמה שבשיקוקו ועם פוסאן שבקוריאה הדרומית.
קוקורה הייתה המטרה העיקרית של פצצת האטום "איש שמן" ב-9 באוגוסט 1945, אך בבוקר ההפצצה הוסתרה העיר על ידי ערפל בוקר. מאחר שמפקד המשימה צ'ארלס סוויני קיבל פקודות להטיל את הפצצה בצורה ויזואלית ולא באמצעות מכ"ם, הוא סטה למטרה המשנית, שהיא נגסאקי. המטוסים, לעומת זאת, טסו מעל קוקורה והיו קרובים ביותר לביצוע ההפצצה.
הערות שוליים

↑  Craig Collie, Target Nagasaki: the men who dropped the second bomb, The Daily Telegraph, ‏3 באוגוסט 2012
| --- | --- |
בקרת זהויות :  CiNii: DA05352173  GND: 4372717-7  NDL: 00348385  VIAF: 252634644   WorldCat (עם VIAF): 252634644 
ערך זה הוא קצרמרבנושא יפן. אתם מוזמנים לתרום לוויקיפדיה ו.
קרב הינגסטון דון

מפת דרום אנגליה באמצע המאה ה-9, הכוללת את מיקומו של קרב הינגסטון דון
קרב הינגסטון דון (באנגלית: Battle of Hingston Down) נערך בשנת 838 בקורנוול בין כוח משולב של ויקינגים וברטונים לבין האנגלו-סקסונים של ממלכת וסקס בפיקודו של מלכם אגברט. הקרב הסתיים בניצחון האנגלו-סקסונים והפך סופית את קורנוול לממלכת חסות בתוך ממלכת וסקס.
ממלכת דומוניה (Dumnonia), אשר כללה את מחוזות דבון וסאמרסט של ימינו, שרדה עד המאה ה-8 כאשר נכבשה מזרח דבון על ידי ממלכת וסקס. העימות נמשך במהלך מאה זו, כאשר ממלכת וסקס מוסיפה להתקדם מערבה. בשנת 815 פלש המלך אגברט לקורנוול "ממזרח למערב", ככל הנראה בתגובה לפשיטות ברטוניות על וסקס. כתוצאה מקרב גאפולפורד ב-822 נכבשה מערב דבון ואגברט שלט במידה מסוימת גם על קורנוול.
ב-838 מרדו הברטונים באגברט וחברו לוויקינגים דנים שהגיעו ככל הנראה מאירלנד ותכננו לפלוש לאנגליה. הכוח המשולב הובס במורדות המערביים של הינגסטון דון, גבעה הממוקמת בין הנהר תמר לבין העיירה קאלינגטון של ימינו. היה זה הקרב המתועד האחרון בין קורנוול לווסקס, אשר סיים כמאה שנה של לוחמה שהחלה בקרב לונגבורת' (Llongborth) ב-710, וכתוצאה ממנו הפכה קורנוול סופית לממלכת חסות. מלכה הידוע האחרון של קורנוול, דונגארת' (Dungarth), מת ב-875, אך נחשב לשליט-משנה אשר היה כפוף לווסקס.
ב-936 קבע המלך אתלסטאן את גבולה המודרני של קורנוול בנהר תמר, פעולה המצביעה על המשכיות הבידול התרבותי בין קורנוול לווסקס, אם כי תחת שליטתו.
לקריאה נוספת

Major, Albany F. Early Wars of Wessex: Being Studies from England's, School of Arms in the West. Fb&c Limited, 2015. ISBN 133135577X
הערות שוליים

↑  Stenton, Frank M. Anglo-Saxon England. OUP Oxford, 1970. ISBN 019150128X
↑  Major, עמוד 89
↑  Cannon, John Ashton. A Dictionary of British History. Oxford University Press, 2009. ISBN 0199550387
↑  Charles-Edwards, T. M. Wales and the Britons, 350-1064. OUP Oxford, 2013. ISBN 0198217315. עמוד 494
↑  Major, עמודים 83-85
ראדו לקה

| --- | --- |

 לידה:  15 בפברואר 1890 Ungureni, רומניה 
 פטירה:  1980 (בגיל 89 בערך) 
 מדינה:  רומניה 
 מקום קבורה:  בית הקברות בלו 
 
ראדו לקה (ברומנית: Radu Lecca‏; 15 בפברואר 1890–1980), היה איש עסקים, תעשיין, עיתונאי ופקיד ממשלתי רומני, קומיסר כללי לענייני יהודים מטעם השלטון בתקופת שואת יהודי רומניה. לקה נשפט לאחר מלחמת העולם השנייה בבית הדין העממי בבוקרשט כפושע מלחמה על פעולותיו במרכז היהודים, שם היה נציגו של יון אנטונסקו ונידון למוות, אך ביום בו היה אמור להיות מוצא להורג הומתק דינו למאסר עולם.